ལོའི་ཟླ་པར་བཙུགས་པའི་དགའ་སྡོང་གྲོང་རྡལ་དར་རྒྱས་སྲོལ་རྒྱུན་གྱོན་ཆས་ཞིང་པའི་ཆེད་ལས་མཉམ་ལས་ཁང་གིས་ཁོངས་མིར་ཞབས་ཞུ་དང་ཁོངས་མི་ཡོངས་ཀྱི་སྤྱི་པའི་ཁེ་ཕན་དོན་གཉེར་བྱ་རྒྱུ་དམིགས་ཡུལ་དུ་འཛིན་པ་དང་།དགའ་སྡོང་བོད་ལྷམ་གྱིས་གཙོས་པའི་ཐོན་ཟོག་ཚོང་གཉེར་བྱེད་པ་ཕུད།ད་དུང་བོད་ལྭ་དང་།འབུ་རས་ཀྱི་འོག་འཇུགབོད་བཟོའི་ལྟོ་ཕདཀོ་བསོགས་སྲོལ་རྒྱུན་གྱི་གྱོན་ཆས་སྣ་ཚོགས་དང་དེ་བཞིན་མི་རིགས་ཀྱི་ཁྱད་ལྡན་ཡུལ་སྐོར་དྲན་རྟེན་དངོས་པོའང་འཚོང་གི་ཡོད།ཚང་མས་ཤེས་གསལ་ལྟར།སྲོལ་རྒྱུན་གྱི་མི་རིགས་ལག་ཤེས་པའི་བྱང་ཆུབ་པའི་ལག་རྩལ་དང་མི་རིགས་ཀྱི་ཁྱད་ལྡན་ལེགས་ཆ་འདོན་སྤེལ་གང་ལེགས་བྱེད་པ་དང་།ད་ཡོད་ཀྱི་ཐོན་ལས་རྒྱ་སྟོབས་ཆེ་རུ་བཏང་ནས་གྲུབ་ཆ་ལུགས་མཐུན་དང་།དོ་དམ་འཐུས་ཚང་།སྤུས་ཚད་ལེགས་པ་བཅས་ཀྱི་བསླས་འཐག་ཐོན་ལས་ཀྱི་མ་ལག་ཅིག་རིམ་བཞིན་ཆགས་པ་བྱ་རྒྱུ་དེས་ཞིང་འབྲོག་པ་དབུལ་སྒྲོལ་ཕྱུག་འགྱུར་བྱས་ནས་འབྱོར་འབྲིང་ཕྱོགས་སུ་སྐྱོད་པ་དང་།བོད་མི་རིགས་ཀྱི་ཕུལ་བྱུང་སྲོལ་རྒྱུན་རིག་གནས་རྒྱུན་འཛིན་དང་དར་སྤེལ་གཏོང་བར་ནུས་པ་ཧ་ཅང་ཆེན་པོ་ཐོན་གྱི་ཡོད།དེས་ན་རིག་གནས་ཀྱི་ཁྱད་ཆོས་ལ་བརྟེན་ནས་སྲོལ་རྒྱུན་ལག་ཤེས་ཐོན་ལས་ལག་རྩལ་ཡུལ་སྐོར་ཁྲོམ་རའི་ཐོག་བཏོན་ན་མི་རིགས་ཀྱི་ལག་ཤེས་བཟོ་རྩལ་སྲུང་སྐྱོབ་དང་རྒྱུན་འཛིན་ལ་ཕན་པ་ཡོད་པ་མ་ཟད།བོད་ཀྱི་ཕུལ་བྱུང་གི་མི་རིགས་རིག་གནས་དར་སྤེལ་གཏོང་བར་ཡང་ཕན་པ་ཡོད།